ฉบับร่าง:บาบา นีแอกรา

----
บาบา นีแอกรา  (Baba Neagră, แปลจากภาษาโรมาเนียว่า “คุณยายดำ”) เป็นขนมหวานแบบดั้งเดิมในอาหารมอลโดวาที่ได้รับความนิยมอย่างกว้างขวางในภูมิภาคตอนเหนือของสาธารณรัฐมอลโดวา เมนูนี้โดดเด่นด้วยสีเข้ม เนื้อที่มีรูพรุน และเนื้อสัมผัสที่นุ่มคล้ายกับพุดดิ้งคาราเมล ส่วนผสมหลักประกอบด้วยวัตถุดิบง่าย ๆ ได้แก่ ไข่ คีเฟอร์ น้ำตาล แป้ง และโซดา
จุดเด่นของขนมนี้ อยู่ที่กระบวนการอบเป็นเวลานาน โดยโซดาจะทำปฏิกิริยากับผลิตภัณฑ์นมเปรี้ยว ทำให้ขนมมีสีเข้มโดดเด่นและรสชาติที่เป็นเอกลักษณ์

**ประวัติความเป็นมา**

**ต้นกำเนิดของขนม**
รากเหง้าของบาบา นีแอกรา มีความเชื่อมโยงกับอาหารในวัฒนธรรมครัวของวัดสูตรดั้งเดิมของขนมนี้ปรากฏครั้งแรกใน “หนังสือทำอาหารของชนชั้นสูง” (Carte de bucate boierești) ที่ตีพิมพ์ในเมืองยาช ประเทศโรมาเนียในปี 1841 โดยมีการกล่าวถึงหลากหลายรูปแบบของขนมนี้ ขนมนี้ถูกทำขึ้นในหมู่บ้าน โดยเฉพาะอย่างยิ่งหลังจากการอบขนมปังในเตาฟืน จนกลายเป็นสัญลักษณ์ของอาหารพื้นบ้านที่ถ่ายทอดจากรุ่นสู่รุ่น

**การพัฒนาของสูตรอาหาร**
ด้วยการพัฒนาของเทคโนโลยีและการเข้าถึงวัตถุดิบใหม่ ๆ สูตรบาบา นีแอกรา ก็มีการเปลี่ยนแปลงไป บางพื้นที่เพิ่มน้ำผึ้ง ถั่ว หรือแอลกอฮอล์เพื่อเพิ่มรสชาติและเนื้อสัมผัส นอกจากนี้ ยังมีเวอร์ชันที่ไม่ใส่นมและไข่เพื่อให้เหมาะกับการปฏิบัติศาสนกิจและการอดอาหารอย่างเคร่งครัด

**ตำนาน**
มีเรื่องเล่าว่า ในหมู่บ้านแห่งหนึ่งมีคุณยายอาศัยอยู่กับหลานสาวผู้เงียบขรึมและแสนดี หลานสาวคนนี้ได้เรียนรู้ทักษะจากคุณยาย เช่น การรักษาด้วยสมุนไพร การทำอาหาร และความรู้เกี่ยวกับพืชในป่า วันหนึ่ง คุณยายได้ขอให้หลานสาวไปยัง “หุบเขาเวทมนตร์” เพื่อเก็บดอกเอลเดอร์และมะลิ ในครั้งนี้หลานสาวได้พบกับนางฟ้าที่กำลังทำขนมวิเศษที่เต็มไปด้วยมนต์เสน่ห์
นางฟ้าผู้ชราในชุดดำเห็นถึงความบริสุทธิ์ของเด็กสาว จึงมอบความลับในการทำขนมพิเศษให้กับเธอ นับแต่นั้นมา ขนมบาบา นีแอกราก็กลายเป็นขนมประจำถิ่นที่สร้างความสุขและความอบอุ่นให้กับคนในมอลโดวา

**ความหมายทางวัฒนธรรมและประเพณี**
บาบา เนียเคร

**ความหมายเชิงสัญลักษณ์**
บาบา นีแอกรา เป็นสัญลักษณ์ของความเอื้อเฟื้อเผื่อแผ่และความอบอุ่นในวัฒนธรรมมอลโดวา โดยมักจะปรากฏบนโต๊ะในงานสำคัญ เช่น งานแต่งงาน งานบัพติศมา และพิธีกรรมต่าง ๆ

**ในพิธีแต่งงาน**
บาบา นีแอกรา เป็นตัวแทนของเจ้าบ่าว ในขณะที่ บาบา อัลบา (Baba Albă) ขนมพาสต้าหวานสีขาว เป็นตัวแทนของเจ้าสาว ซึ่งแสดงถึงความสมดุลและความอุดมสมบูรณ์

**Распространение**
บาบา เนียเคร
บาบา เนียเคร (Baba Neagră) ได้รับความนิยมมากที่สุดในภูมิภาคทางตอนเหนือของมอลโดวา ได้แก่ ดรอเคีย (Drochia), โซโรคา (Soroca), โชลเดเนชติ (Șoldănești), รึชคาน (Rîșcani), ดอนดุเชน (Dondușeni) และเยดินชิ (Edineț) นอกจากนี้ เมนูนี้ยังแพร่หลายในครัวเรือนของโรมาเนีย ยูเครน กรีซ และโปแลนด์ ซึ่งสูตรอาหารได้ปรับให้เข้ากับขนบธรรมเนียมการทำอาหารท้องถิ่น.

**วรรณกรรม**
 มิไฮล โคเกิลนิเชียนู (Mihail Kogălniceanu), คอสตาเค เนกรุตซี (Costache Negruzzi). Carte de bucate boierești. ยาช (Iași), 1841.

**อ้างอิง**
# Covaliov, Gutium. Traditional Preparation of Baba Neagra. Global Journal of Human-Social Science Research, 2021.  link
# Giotis, Nicolas. Dad’s Story. Glykesistories.gr, 2022.  link
# Kasprzyk-Chevriaux, M. A Short History of Polish Desserts. Culture.pl, 2015.  link
# "History of Soda" Culinary Chemistry, 2021.  link
# https://visit.chisinau.md/ru/povestea-turtei-baba-neagra/
# https://health-diet.ru/table_calorie_users/750401/
# https://www.edimdoma.ru/retsepty/148684-babe-nyagre
# https://esp.md/ru/podrobnosti/2024/09/10/vkus-istorii-i-tradiciy-v-moldove-proshyol-etnogastronomicheskiy-festival